„Učiti kako učiti“

Tijekom prvog i početkom drugog polugodišta školska psihologinja provodila je radionice „Učiti kako učiti“ u svim petim razredima. Tijekom radionica učenici su naučili izrađivati mjesečne, tjedne i dnevne planove učenja, bavili su se problemima pri motivaciji za učenje te su upoznali različite tehnike učenja. Cilj ovih aktivnosti je razvijati različite strategije učenja i vještine važne za svakodnevno i kontinuirano učenje te na taj način što bolje pripremiti učenike za zahtjevnije nastavne sadržaje koji ih očekuju prelaskom u predmetnu nastavu. U okviru ovog programa održano je i predavanje za roditelje učenika petih razreda s temom „Kako pomoći djetetu u učenju?“.